Óformlegar viðræður um skammtímasamning
Óformlegar viðræður hafa átt sér stað milli BSRB, BHM og Kennarasambandsins annars vegar og ríkisins hins vegar um gerð skammtímasamnings. Ákveðið hefur verið að boða til formlegs fundar 2. maí nk. og segir Ögmundur Jónasson, formaður BSRB, að hann vonist til að á fundinum komi í ljós hvort grundvöllur er fyrir gerð slíks samnings.
"Við höfum sagt að við núverandi aðstæður teljum við hyggilegast að gera skammtímasamning, en einnig er að sjálfsögðu sá valkostur uppi að semja til lengri tíma, en þá yrði innihald samningsins væntanlega annað. Það er samhugur innan BSRB um að ræða þessa hugsun við ríkið.
Ég tel mjög mikilvægt að reyna þessa leið til þrautar. Ég held að það væri okkar félagsmönnum og samfélaginu öllu til góðs að loka samningum hið allra fyrsta. Verkefnið framundan er að koma hér á jafnvægi í efnahagsmálum og keyra niður verðbólguna sem étur upp kjörin með ógnarhraða og hækkar lánin," sagði Ögmundur.
Ögmundur sagði að markmiðið með svona skammtímasamningi væri að reyna að tryggja eins traustar ráðstöfunartekjur og kostur er. Það væri síðan mat manna hvernig það yrði best gert. Það væri ekki víst að við þessar aðstæður væri samræmi í aukningu kaupmáttar og hækkunar launa ef það gengi yfir alla línuna. Þá væri bara verið að þenja upp verðlagið með samræmdum hætti sem allir hlytu skaða af.
Óformlegar viðræður hafa átt sér stað milli BSRB, BHM og Kennarasambandsins annars vegar og ríkisins hins vegar um gerð skammtímasamnings.
Ákveðið hefur verið að boða til formlegs fundar 2. maí nk.
Segir Ögmundur Jónasson, formaður BSRB, að hann vonist til að á fundinum komi í ljós hvort grundvöllur er fyrir gerð slíks samnings.
"Verkefnið framundan er að koma hér á jafnvægi í efnahagsmálum og keyra niður verðbólguna sem étur upp kjörin með ógnarhraða og hækkar lánin," sagði Ögmundur.